# **ACADEMIA DE STUDII ECONOMICE DIN BUCUREŞTI**

Consiliul Studiilor Universitare de Doctorat

Aprobat CA - HCA nr. 181/19.03.2025

**NORME INTERNE**

**ALE CONSILIULUI PENTRU STUDIILE UNIVERSITARE DE DOCTORAT PRIVIND PARTICIPAREA DOCTORANZILOR DIN**

**ACADEMIA DE STUDII ECONOMICE DIN BUCUREȘTI**

**LA MOBILITĂȚI INTERNAȚIONALE**

**Art. 1.** Studenții doctoranzi care sunt admiși pe **locurile finanțate de la buget, cu bursă**, au obligația să participe pe durata celor 3 ani de studii doctorale, respectiv 4 ani, pentru o perioadă de minim **1 lună** (total sau fracționat) în cadrul programelor de mobilități ale Academiei de Studii Economice din București (mobilitate cu prezență fizică în universitatea din străinătate). Studenții doctoranzi pot efectua mobilitatea și în perioada de prelungire.

**Art. 2.** Programele de mobilități ale Academiei de Studii Economice din București pot fi programe Erasmus + sau alte programe propuse de Școala Doctorală sau de Facultatea de care aparține Școala Doctorală la care este înmatriculat studentul doctorand.

**Art. 3.** Mobilitățile studenților doctoranzi vizează stagii de cercetare/documentare sau de studiu (prin participarea la cursuri, seminarii, workshopuri organizate de universitatea gazdă).

**Art. 4.** Mobilitatea studenților doctoranzi care se încadrează la art. 1 poate fi finanțată prin:

1. programele ERASMUS + (pentru o perioadă de minim 1 lună
2. din bugetul CSUD (pentru o perioadă de o lună, respectiv 30 de zile), sau
3. din alte fonduri (fonduri proprii ale doctorandului, proiecte de cercetare, sponsorizări, donații, etc. - minim 1 lună).

**Art. 5.** Studenții doctoranzi care nu se încadrează în categoria prevăzută la art. 1 (cei care nu sunt admiși pe locuri de la buget, cu bursă) și doresc să realizeze o mobilitate internațională, pot opta pentru mobilitatea internațională finanțată prin programele Erasmus+, prin programe de cercetare sau din fonduri personale, iar mobilitatea poate fi realizată la orice universitate.

***Mobilitatea internațională finanțată prin programele ERASMUS***

**Art. 6.** Pentru situația în care doctorandul va alege o mobilitate de minim 1 lună, maxim 12 luni, finanțată prin programele Erasmus+, se vor respecta *Regulamentul privind mobilităţile studenţeşti în cadrul programului Erasmus+ și al programelor asimilate*, precum și procedurile pentru deplasări internaționale existente la nivelul Academiei de Studii Economice din București, Biroul Erasmus, informațiile fiind disponibile pe site-ul <https://international.ase.ro/21/>

**Art. 7.** Doctorandul va respecta cerințele biroului Erasmus pentru realizarea mobilității internaționale. Informații suplimentare despre tipurile de oferte de mobilități Erasmus+ și despre alte acorduri ale ASE București cu universități din străinătate se regăsesc pe site-ul Departamentului de Relații internaționale: <https://international.ase.ro/21/>

**Art. 8.** Doctorandul poate beneficia de mobilități de studii, cu o durată minimă de 1 lună la una dintre universitățile partenere, selecția realizându-se conform capitolului II din Regulamentul privind mobilităţile studenţeşti în cadrul programului Erasmus+ și al programelor asimilate. Mai multe detalii sunt disponibile la <https://international.ase.ro/21/index.php/erasmus-for-studies/>

**Art. 9.** Doctorandul poate beneficia de mobilități de stagii de practică, cu o durată minimă de 2 luni conform Capitolelor IV si V din Regulamentul privind mobilităţile studenţeşti în cadrul programului Erasmus+ și al programelor asimilate la orice instituție din țările membre ale programului Erasmus+, cu excepția instituțiilor Europene, în măsura în care activitățile desfășurate sunt relevante din perspectiva studiilor doctorale. Mai multe detalii sunt disponibile la: <https://international.ase.ro/21/index.php/erasmus-for-placements/>

***Mobilitatea internațională finanțată din bugetul CSUD***

**Art. 10.** Mobilitatea internațională pentru care se solicită finanțare din bugetul CSUD, pentru o perioadă de o lună, poate fi asigurată pentru doctoranzii admiși pe locurile de la buget, cu bursă, în limita fondurilor disponibile.

**Art. 11**. Mobilitatea pentru care se solicită finanțare din bugetul CSUD poate fi realizată în orice universitate din Europa.

**Art. 12.** Alegerea unei universități poate fi realizată din lista universităților cu care ASE București are încheiate acorduri de mobilitate (https://international.ase.ro/21/index.php/partnership/) sau cu alte universități, la propunerea doctorandului, cu acordul conducătorului de doctorat și al directorului școlii doctorale, universitate care va accepta susținerea mobilității studentului doctorand din ASE București.

**Art. 13.** Categoriile de cheltuieli eligibile pentru decontare din bugetul CSUD în cadrul mobilității internaționale de 1 lună, sunt:

* sumă fixă de 700 euro/lună
* decontarea cheltuielilor de transport (1 călătorie dus-întors). Pentru mobilitățile fracționate se decontează un singur drum dus-întors, doar pentru una dintre mobilități.

**Art. 14.** Cheltuielile care depăşesc plafoanele eligibile pentru mobilitate vor fi suportate de către studentul doctorand.

**Art. 15.** Studenții străini, care îndeplinesc condițiile pentru decontarea unei mobilități internaționale, vor opta pentru o universitate dintr-o țară diferită de țara de origine și de România.

**Art. 16.** Pe perioada stagiului de mobilitate, studentul doctorand poate solicita decontarea taxelor de participare la conferințe internaționale respectând *Normele interne CSUD de decontare a conferințelor.* <http://doctorat.ase.ro/conferinte/norme-csud-privind-participarea-la-conferinte>. În această situație se vor deconta doar taxele de participare la conferință (fără decontarea taxelor de transport sau de cazare).

**Art. 17.** Studentul doctorand aflat în mobilitate în perioada susținerii raportului de progres, îl va susține în regim online. Susținerea raportului de progres în regim online va fi organizată de către conducătorul de doctorat și va fi înregistrată.

**Art. 18.** Pe perioada mobilității, se păstrează dreptul la bursă, cu condiția îndeplinirii criteriilor de alocare a acesteia, precum și dreptul de a ~~se~~ păstra cazarea în căminele ASE, dacă este cazul.

**Art. 19.** În vederea obținerii aprobării finanțării mobilității internaționale de o lună, din bugetul CSUD, studentul doctorand va depune următoarele documente la Secretariatul CSUD (electronic, la secretarul de an), înainte de plecarea în mobilitate cu cel puțin 30 de zile:

1. **cerere de finanțare a mobilității, cu avizul conducătorului de doctorat și al directorului școlii doctorale** (Anexa 1);Anexa 1 se depune la CSUD cu următoarele semnături: semnătura studentului doctorand, semnătura conducătorului de doctorat, semnătura directorului școlii doctorale.
2. **invitația din partea universității gazdă.**

**Art. 20.** Cererea de finanțare a mobilității din bugetul CSUD se analizează și se aprobă în ședință CSUD. După aprobarea de către CSUD a acesteia, studenții doctoranzi vor respecta procedurile pentru deplasări internaționale existente la nivelul Academiei de Studii Economice din București.

**Art. 21.** Cererea de finanțare, aprobată în ședința CSUD, pentru decontarea mobilității internaționale din bugetul CSUD, va fi incarcată in platforma *deplasari.ase.ro*

**Art. 22.** La finalul mobilității, în maxim 10 zile de la întoarcerea din mobilitate, indiferent de forma de finanțare a acesteia (buget CSUD, programe Erasmus +, proiecte de cercetare, fonduri personale, etc.), studentul doctorand va depune la secretariatul CSUD:

1. un raport în care prezintă activitățile desfășurate pe perioada mobilității, precum și principalele rezultate ale cercetării (Anexa 2). Acest raport trebuie să fie semnat de către doctorand și avizat de conducătorul de doctorat. Acest document se încarcă și în platforma *deplasari.ase.ro*
2. un document care să ateste desfășurarea mobilității la universitatea din străinătate, pe perioada asumată (Anexa 3). Acest document trebuie să fie semnat de supervizorul din universitatea gazdă.

Aceste documente vor fi adăugate la dosarul studentului doctorand.

**Art. 23.** Pe perioada mobilității studentul doctorand trebuie să dispună de asigurare medicală/card de sănătate european, pe care și-o va procura pe cont propriu.

**Art. 24.** În cazul nerespectării condițiilor de mobilitate prezentate în cadrul acestui document, pentru finanțarea din bugetul CSUD, studentul doctorand va restitui sumele acordate.

*Anexa nr. 1. Cerere de finanțare a mobilității internaționale din bugetul CSUD*

**Aviz CSUD,**

Hot. CSUD nr……/…………….

**Director CSUD**

*Prof. univ. dr. ACELEANU Mirela Ionela*

……………………………

**Aviz Director Școala Doctorală**……………..

*Prof. univ. dr………………………………..*

………………………………...

**Aviz conducător de doctorat,**

*Prof. univ. dr………………………*

……………………………

**CERERE DE FINANȚARE A MOBILITĂȚII INTERNAȚIONALE A STUDENȚILOR DOCTORANZI DIN BUGETUL CSUD**

Subsemnatul(a), ......................................................., student(ă) doctorand, înmatriculat(ă) la Școala Doctorală ............................................................... în anul ………., pe un loc **finanțat de la buget, cu bursă**, sub coordonarea prof. univ. dr. ……………….., vă rog să îmi aprobați finanțarea mobilității internaționale din bugetul CSUD, astfel:

 suma fixă de 700 euro pentru mobilitate

 cheltuielile de deplasare cu avionul/trenul/mașina personală, pentru o călătorie dus-întors București, România – (oraș, țară)…………..

*În cazul deplasării cu avionul, biletele de avion vor fi achiziționate de departamentul de Achiziții Publice din ASE București.*

Mobilitatea internațională se va desfășura la Universitatea…………………….., Departamentul/Centrul de cercetare/Școala Doctorală………………………………….orașul…………….țara………………….sub coordonarea prof. univ. dr. ……………………………..…. pentru o perioadă de 1 lună, de la data ……...….. la data ………….........

Atașez invitația din partea universității………….., semnată de domnul profesor……………………..

Menționez că am luat la cunoștință și că voi respecta *Normele interne CSUD pentru participarea doctoranzilor la mobilități internaționale* și toatereglementările pentru deplasări internaționale existente la nivelul Academiei de Studii Economice din București.

Solicit realizarea plății sumei corespunzătoare în contul IBAN…………………………………………..., deschis la banca……………………………, pe numele...........................................cod SWITFT/BIC.......................................................

Data........... Nume și prenume student doctorand.................................

Semnătura ­­­­­­­­­­­­­­­­­­­­­…………………….

Aviz Responsabil Financiar

....................................................

Viză B.V.C.

..........................................................

*Anexa 2. Raport de activitate a studentului doctorand pentru perioada mobilității (se depune la întoarcerea din mobilitate)*

**Avizat,**

Conducătorul de doctorat

Prof. univ. dr. ................................

.....................................................

**RAPORT DE ACTIVITATE A STUDENTULUI DOCTORAND DIN PERIOADA MOBILITĂȚII INTERNAȚIONALE**

STUDENT DOCTORAND (nume și prenume):.........................................................

ȘCOALA DOCTORALĂ:.......................................................

Anul inmatriculării:..................................

Titlul tezei de doctorat:......................................................................................................

**Universitatea la care s-a desfășurat mobilitatea:............................Departamentul/Centrul de Cercetare/Școala Doctorală.............................Oraș...........Țară............................**

Profesorul supervizor:...............................Adresă de email:.........................

Perioada de desfășurare a mobilității:............lună/luni, de la data.........la data..............

**Scopul participarii:** stagiu de documentare/cercetare pentru elaborarea tezei de doctorat; dezvoltarea de relații de colaborare cu profesori și cercetători străini; ..................................................................

1. **Descrierea instituției gazdă**

Se prezintă succint informații privind instituția gazdă: organizare, mod de funcționare, alte detalii specifice în raport cu scopul deplasării/cercetării.

1. **Activități desfășurate în cadrul mobilității**

Se prezintă **succint** activitățile din perioada mobilității (exemplu: documentare la biblioteca universității, întâlniri cu profesorii/cercetătorii........, participare la cursul/seminarul/workshopul..............., participare la susținerea unei teze de doctorat.........., participare la conferința..........., realizarea de materiale pentru publicare, etc........)

1. **Materiale pentru conferințe sau articole la care doctorandul a lucrat pe perioada mobilității (în curs de publicare sau prezentate la conferință/publicate):**
2. **Prezentați** pe scurt (maxim 1 pagină) principalele rezultate ale cercetării/documentării realizată pe perioada mobilității și beneficiile obținute în urma deplasării externe:

..............................................................................................................................................

Întocmit: Nume și prenume student doctorand........................................................................

Data întocmirii.................................

*Anexa 3. Model document care atestă participarea studentului doctorand la mobilitatea internațională*

University’s letterhead

*Certificate of Attendence*

To whom it may concern,

I … *name of professor/supervizor*…………………. Faculty/department/center ……….. of the University ………….. hereby certify that Mrs./Mr. ….. *surname and name*………, doctoral student at The Bucharest University of Economic Studies, developed a research stay at our Faculty/department/center, between ……. *month and year*…. and …. *month and year* …. and carried out research activities in the field of ……. *thematic area* ….., achieving all his/her proposed objectives .

Prof./Supervizor\_\_\_\_\_\_\_\_\_\_\_\_\_\_\_\_\_\_\_\_\_\_

(surname and name )

\_\_\_\_\_\_\_\_\_\_\_\_\_\_\_\_\_\_\_\_

(date)

\_\_\_\_\_\_\_\_\_\_\_\_\_\_\_\_\_\_\_

(signature)